Fela jaaka Ricardo, batho ba le bantsi mo lefatsheng ba patelesega go dumela gore pogo e teng. Gantsi batho ba ba se nang molato ke bone ba ba bogang. Akanya ka kutlobotlhoko e kgolo e e bakiwang ke dintwa tse di setlhogo tse di aparetseng batho. Kgotsa akanya ka botlhoko jo bo utlwiwang ke batho ba bantsi ba ba amiwang ke petelelo, go sotliwa ga bana, tirisodikgoka mo lelapeng le ditiro tse dingwe tse di bosula tse di dirwang ke batho. Go bonala banna le basadi ba ile ba direlana tshiamololo le go utlwisana botlhoko ka tsela e e se nang selekanyo mo nakong yotlhe e e fetileng. (Moreri 4:1-3) Gape batho ba ba amilweng ke masetlapelo a tlholego kgotsa ba ba nang le malwetse a maikutlo, a tlhaloganyo le a mmele ba mo tlalelong e kgolo. Ke gone ka moo batho ba le bantsi ba botsang jaana: “Ke ka ntlha yang fa Modimo a letlelela pogo e e ntseng jalo?”